Vim

Vim is a Weidaentwicklung vom Texteditor vi. Des freie Open-Source-Programm is 1991 vom Bram Moolenaar vaeffentlicht woan. Seitdem wead da Editor aktiv weidaentwicklt. Wia vi zeichnet si Vim duach seine vaschiedanen Betriabs-Modi aus, so dass de Befejseingob iwa Tastnkombinationen und grafische Obaflächn ausgfiat wean ko.

 Vi IMproved 

Vim funktioniat wia da vi-Editor im Textmodus af jedn Terminal. Bedient wead Vim nua iwa de Tastatur. Des is historisch bedingt, wei in 1970a de serielle Vabindung zum Host sea langsam woa. Inzwischn gibts owa Weidaentwicklungen mid grafischa Nutzaschnittstej (GVim) sowia a vaoafochte Version fia Eisteiga (eVim). Aa a Maus wead scho untastitzt.

Vim ko af vuin Betriabssystemen gnutzt wean und is af fost jedn GNU/Linux-Rechna z findn. In d Regl wead beim Afruf vi unta Linux Vim iwa a Vaknipfung oda an Alias afgruafa. Wejcha vi-Oblega gstartet woan is, losst si im Kommando-Modus iwan Befej ':version' iwapriafn.

 Versiona 

Zwischn de kloanan Versionsspring (zum Beispui vo Version 7.1 af Version 7.2) vagenga oft meara Monat, trotzdem wead Vim kontinuialich weidaentwicklt. De Vim-Nutzagmoa steiat foatlaffend kloand Vabessarungen in Foam vo Patches bei, wo nacha meamois im Monat in an Vim-Code eibaut wean.Liste der Vim-Patches für Version 7.3

Versionsgschicht
 Datum Version Endarung 1988  1.0  Auf da Basis vo Stevie fian Amiga, ois Vi IMitation bezeichnet, owa nia vaeffentlicht 2. Novemba, 1991  1.14 Easchte Vaeffentlichung fian AmigaTextfiles.com 1992  1.22  Portiarung af Unix. Vim steht mid vi in Konkurrenz. Aus Vim wead Vi IMproved 12. August 1994  3.0  Untastitzung fia multiple Fensta 29. Mai 1996  4.0  Grafische Nutzaschittstej 19 Feba 1998  5.0 Syntax Heavoahebung, Basis-Skripts  6. Aprü 1998  5.1  Fehlabeseitigung, vaschiedane Vabessarungen 27. Aprü 1998  5.2  Longline-Untastitzung, Datein-Browser, Dialoge, Popup-Menü, Auswoimodus, Sitzungsdatein usw. 31. August 1998  5.3  Fehlabehebung etc. 25. Juli 1999  5.4  Dateinvaschliesselung, vaschiedane Vabessarungen 19. Septemba 1999  5.5  Fehlabeseitigung, vaschiedane Vabessarungen 16 Jenna 2000  5.6  Neie Syntax-Datein, Fehlabeseitigung usw. 24. Juni 2000  5.7  dito 31. Mai 2001  5.8  dito 26. Septemba 2001  6.0 Zammafoitn, Plugins, Multiple Sprochn usw.  24. Meaz 2002  6.1  Fehlabehebung 1. Juni 2003  6.2  GTK2, Untastitzung vo Arabisch, :try-Befehj, Fehlabehebung 7. Juni 2004  6.3  Fehlabehebung, Iwasetzungs-Updates usw. 15. Oktoba 2005  6.4  Fehlabehebung, Updates fia Perl, Python und Ruby Untastitzung 7. Mai 2006  7.0 Rechtschreibprüfung, Autovavoiständign, Tab-Seitn usw. 12. Mai 2007  7.1  Fehlabehebung, neie Syntax- und Runtime-Datein usw.. 9. August 2008  7.2Groups.google.com Gleitkomma-Untastitzung in Skriptn, Fehlabehebung, neie Syntaxdatein usw. 15. August 2010  7.3  Lua- und Python3-Untastitzung, Blowfish-Vaschlisselung, permanente Undo-/Redo-Funktion

(A poa Zeitogom san Schätzungen,Dates were taken from the official Vim FTP site. Entwicklaversionen san ned ogfiat, und vui kloane Versionen san emfois no ned in da Listn enthoidn.)

 Funktiona 

 Iwablick: Ausgwejde Eignschaftn und vi-Eaweidarungen 

miniatur|Bild 2a: Vim-Code
miniatur|Bild 2b: Neie Features

 Afzeichnung und Ausfiarung vo Makros
 Auto-Kommandos
 automatischs und manuells Zammafoitn vo Texttein zua bessan Iwasicht
 Dateiformat-Eakennung und -Konvertiarung
 Editian vo Archivn (tar, gz/tgz, zip) und Vazeichnissn 
 eigne Skriptsproch zua Funktions-Eaweidarung (analog zu Plug-ins)
 integriate Rechtschreibpriafung
 komfortabla History-Mechanismus fia Kommandos, Suachbegriff usw
 Komplettiarung vo Kommandos, Weatan oda Dateinama
 multiple Puffa- und Split-Screens, meara Editia-Fensta, aa vertikal
 Ooadnung vo Dateien in Tabs
 optionale grafische Oberflächn in vaschiedanen Ausprägunga (GTK, Motif, ...)
 optionale Integration vo Perl, Python, Lua, Ruby und Tcl
 Speichan und Ladn vo Sitzungseinstellunga
 Syntaxheavoahebung obhängig vo da Programmiasproche fia rund 500 Sprochn/Dateitypn
 Text-Formatiarunga und Visual Mode, zum Beispui mid Blockoperationen
 umfangreich konfiguriaboa
 umfangreiche Runtime-Dateien (Huif- und iwa 200 Syntax-Datein)
 unbegrenzts Undo (zruck) und Redo (wiedaheastejn), aa wann Vim zwischenduach beendd woan is 
 Untastitzung vo [bidirektionalm Text (unta andam Arabisch)
 Vaberng vo Text
 Vaschlisselung mit am Blowfish-Algorithmus
 Wortvavoiständigung mit Dropdown-Menü

 Eisteigafreindliche Version 

 GVim 

Mit GVim hod Vim a grafische Oberflächn. Vim-Skriptn kenna trotzdem eibundn wean.

 eVim eVim (kuaz fia easy Vim)Manpage zu eVim is a oafocha Modus, wo Vim betriem wean ko. Wead Vim in am Modus gstartet, so is sofoat da Einfige-Modus aktiv; a Befej ko nua iwa an speziejn Befejsmodus eigem wean. So ko Vim fost wiara ned-modala Editor vawendd wean.

 Modi 

Vim is a modala Editor. Des hoasst, es ko in ganz vaschiedanen Modi gorbat wean. Es gibt sechs Grundmodi und fimf weidane Modi, de wo Variantn vo de Grundmodi san.':help vim-modes' in der Vim-Online-Dokumentation zu Version 7.0

 Auswoimodus
 Eifigemodus
 Ex-Modus
 Kommandozeinmodus
 Normalmodus 
 Visuella Modus

 Betriebssystem 

A Vortei vo Vim is, dass a af vui Betriebssystemen laffähig is. Des ist fia olle Nutza wichtig, de wo af mearan Plattforma orbatn. Da Editor lafft af: AmigaOS, Atari MiNT, BeOS, DOS, GNU/Linux, Mac OS, NeXTStep, OS/2, RISC OS, IRIX, Unix (vui vaschiedane, u. a. BSD, AIX und HP-UX), VMS, Win16 und Win32 (Windows ab Version 3.x).

 Auszeichnung 

Vim woa Gwinna vom Readers’ Choice AwardsLinux Journal vom Dezemba 2004 in da Kategorie Favorite Text Editor in de Joar 2001 bis 2005 und hod 2000 den Slashdot Beanie Award ois Best Open Source Text Editor sowia 1999 an Linuxworld Editors' Choice Award griagt. Im Mai 2008 hod  Bram Moolenaar fia sei Vim-Orwad an NLUUG Award dahoidn, a Auszeichnung vo da holländischn Unix User Group.Bericht auf der NLUUG Website (auf Niederländisch)

 Lizenz 
Vim steht unta oana GPL-kompatiblen Charityware-Lizenz (charity, engl.: Nächstnliab). Des bedeudd, dass Vim frei vateit wean deaf, de Entwickla bittn owa um a Spendn fia Waisnkinda in Uganda duach des ICCF Holland.Internetpräsenz des 

 Entwickla und Gmoa 

Vim wead wead in easchta Linie vom Bram Moolenaar und oana Gmoa mit vuin Freiwuillign entwicklt. De Huifseitn vo da aktuejn Version nennt iwa 50 Mitwirkende beim Nama.':help credits' in der Onlinedokumentation zu Version 7.0 Es gibt a grosse Ozoi vo Hejfan, wo ned gnennt wean, owa fia Weidaentwicklung, Portiarung af andare Betriebssysteme, Fehlabehebung, Tests und Vabessarung vo da Dokumentation sorgn.

 Beleg 

 Literatua 

 Reinhard Wobst: vim 7 GE-PACKT: vi improved. mitp-Verlag , 3., aktualisiate Auflog. Bonn 2007. ISBN 978-3-8266-1781-2
 Steve Oualline: Vi IMproved – Vim. New Riders Publishing, Indianapolis 2001. ISBN 0-7357-1001-5, online (PDF, uma 4 MB, englisch)
 Kim Schulz: Hacking Vim: A Cookbook to get the Most out of the Latest Vim Editor. Packt Publishing Limited, 2007. ISBN 978-1-84719-093-2
 Arnold Robbins, Linda Lamb und Elbert Hannah: Learning the vi and Vim Editors''. O’Reilly Verlag, Juli 2008, ISBN 978-0-596-52983-3

 Im Netz 

 Hoamseitn (englisch)
 Vim-Schnejiwasicht (PDF, uma 100 kB)
 Vim-Kuazoleitung (PDF, 27 Seitn, uma 740 kB)
 Sieben Angewohnheiten für das effektive Editieren von Textdateien vom Bram Moolenaar (PDF, uma 140 kB)
 Videotutorien fir Vim
 Vimcasts

Kategorie:Texteditor
Texteditor
Kategorie:Artikel auf Oberbayerisch